**Νέα Σμύρνη 22-05-2015**

**ΓΙΑΤΙ ΝΑ ΕΠΙΛΕΞΩ ΓΑΛΛΙΚΑ**

1. **Τα Γαλλικά ομιλούνται και διδάσκονται σε όλες τις χώρες του πλανήτη.**

**Περισσότεροι απο 110.000.000 σπουδαστές μαθαίνουν Γαλλικά σε ολόκληρο τον κόσμο και πάνω απο 200.000.000 άτομα τα χρησιμοποιούν καθημερινά.**

**Είναι γλώσσα αναφοράς για τα 68 κράτη και κυβερνήσεις που έχουν ενταχθεί στον Διεθνή οργανισμό Γαλλοφωνίας (ΟΙF) , τον δεύτερο σε μέγεθος παγκόσμιο οργανισμό έπειτα απο τα Ηνωμένα Εθνη. Απο τις 27 χώρες-μέλη της Ευρωπαικής Ενωσης ,14 (μεταξύ των οποίων και η Ελλάδα απο το 2007 ) έχουν ενταχθεί στον Διεθνή Οργανισμό Γαλλοφωνίας,δηλαδή περισσότεροι απο 80.000.000 γαλλόφωνοι και 15.000.000 σπουδαστές.**

1. **Είναι γλώσσα εργασίας στο Συμβούλιο της Ευρώπης ,στον ΟΗΕ, στην**

**UNESCO (Επιστημονική, Εκπαιδευτική και Πολιτιστική Οργάνωση των Ηνωμένων Εθνών), στον Ο Ο ΣΑ( Οργανισμός Οικονομικής Συνεργασίας και Ανάπτυξης, στο ΝΑΤΟ(Οργανισμός Βορειοατλαντικού Συμφώνου) , στη ΔΟΕ (Διεθνής Ολυμπιακή Επιτροπή).**

1. **Είναι διαβατήριο για Ανώτατες Σπουδές σε φημισμένα πανεπιστήμια (όπως η Σορβόννη –με χαμηλά δίδακτρα) ή σε ανώτατες σχολές εμπορίου και μηχανικών , οι οποίες συγκαταλέγονται μεταξύ των καλύτερων ανώτατων εκπαιδευτικών ιδρυμάτων στην Ευρώπη και σε ολόκληρο τον κόσμο. Οι γαλλόφωνοι φοιτητές μπορούν να επωφεληθούν απο υποτροφίες της γαλλικής κυβέρνησης και να αποκτήσουν διεθνώς αναγνωρισμένα πτυχία. 6 απο τις καλύτερες ευρωπαικές σχολές στους τομείς της οργάνωσης και διοίκησης επιχειρήσεων αλλά και των οικονομικών επιστημών είναι γαλλικές (σύμφωνα με την κατάταξη της εφημερίδας Financial Times)**
2. **Είναι πλεονέκτημα στον επαγγελματικό χώρο διότι με τη χρήση της γαλλικής γλώσσας πολλαπλασιάζονται οι ευκαιρίες εύρεσης εργασίας σε πολυάριθμες γαλλικές και γαλλόφωνες πολυεθνικές εταιρείες σε ποικίλους τομείς δραστηριότητας ( κατασκευαστικός τομέας, τράπεζες, αυτοκινητοβιομηχανία, αεροναυπηγική , τουρισμός κλπ). Η Γαλλία είναι η 5η εμπορική δύναμη στον κόσμο και η 3η χώρα υποδοχής ξένων επενδυτών. Σε παγκόσμια κλίμακα η Γαλλία είναι η χώρα αναφοράς στον τομέα των τρισδιάστατων animation στον κινηματογράφο και τα βιντεοπαιχνίδια. Στην προσφορά εργασίας στην Ελλάδα οι γαλλικές επιχειρήσεις αναδεικνύονται κορυφαίοι ξένοι εργοδότες.**
3. **Σε ένα κόσμο που έχει εξομοιωθεί απο την παγκοσμιοποίηση ,η γαλλοφωνία προωθεί την πολιτιστική πολυμορφία και τη δημόσια ανταλλαγή ιδεών. Με τους σπουδαίους φιλοσόφους της ,τους φημισμένους καλλιτέχνες και επιστήμονές της η Γαλλία πάντοτε πρωτοπορούσε στον διάλογο των ιδεών και της δημιουργίας.**
4. **Εδώ και πολλούς αιώνες η Γαλλία αντλεί έμπνευση απο την ελληνική πολιτισμική κληρονομιά .Απο τους πρώτους γάλλους φιλέλληνες μέχρι το σύνθημα : «Ελλάς –Γαλλία -Συμμαχία» η γαλλο-ελληνική φιλία δεν διαψεύστηκε ποτέ. Κάθε χρόνο σχεδόν 1.000.000 γάλλοι τουρίστες επισκέπτονται την Ελλάδα. Στις μέρες μας το άριστο επίπεδο των πολιτιστικών, οικονομικών και πολιτικών σχέσεων ανάμεσα στην Ελλάδα και τη Γαλλία ανοίγουν το δρόμο για μια νέα συμμαχία.**